REPUBLIKA HRVATSKA

ŽUPANIJA SPLITSKO-DALMATINSKA

GRAD SINJ

OSNOVNA ŠKOLA FRA PAVLA VUČKOVIĆA

SINJ, 02.srpnja 2021. godine

Na temelju Pravilnika o načinu i postupku zapošljavanja u Osnovnoj školi fra Pavla Vučkovića, Sinj, a vezano uz raspisani natječaj za zasnivanje radnog odnosa na radnom mjestu **učitelja prirode (neodređeno nepuno radno vrijeme od 10 sati tjedno)** objavljen dana 18. lipnja 2021. godine, Posebno povjerenstvo za procjenu i vrednovanje kandidata za zapošljavanje objavljuje

**ODLUKU O NAČINU I PODRUČJU PROCJENE ODNOSNO VREDNOVANJA KANDIDATA**

**PRAVILA:**

Sukladno odredbama Pravilnika o načinu i postupku zapošljavanja u Osnovnoj školi fra Pavla Vučkovića, Sinj, obavit će se procjena odnosno vrednovanje kandidata.

Način procjene odnosno vrednovanje bit će obavljeno putem pisane procjene odnosno vrednovanja kandidata.

Područje procjene odnosno vrednovanja biti će poznavanje propisa koji se odnose na djelatnost osnovnog obrazovanja.

Kandidati su obvezni pristupiti procjeni odnosno vrednovanju putem pisane procjene odnosno vrednovanja. Ako kandidat ne pristupi procjeni odnosno vrednovanju , smatra se da je povukao prijavu na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata. Procjeni odnosno vrednovanju ne mogu pristupiti kandidati koji ne mogu dokazati identitet i osobe za koje je Posebno povjerenstvo za procjenu i vrednovanje kandidata za zapošljavanje utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta Povjerenstvo za procjenu i vrednovanje kandidata za zapošljavanje podijelit će im testove. Po zaprimanju testa kandidat je dužan upisati ime i prezime na označenom mjestu na testu. Test se piše isključivo crnom ili plavom kemijskom olovkom. Test sadrži dvadeset (20) pitanja.

Za vrijeme testiranja nije dopušteno:

* Koristiti se bilo kakvom literaturom odnosno bilješkama
* Koristiti mobitel ili druga komunikacijska sredstva
* Napuštati prostoriju u kojoj se testiranje odvija
* Razgovarati s ostalim kandidatima

Ukoliko kandidat postupi suprotno pravilima procjene odnosno vrednovanja biti će udaljen, a njegov rezultat Posebno povjerenstvo za procjenu i vrednovanje kandidata za zapošljavanje neće priznati niti ocijeniti.

**NAČIN TESTIRANJA:**

Testiranje se sastoji od pismenog i usmenog testiranja.

Pisani test se sastoji od ukupno 20 pitanja, a maksimalan broj bodova koji kandidati

mogu ostvariti je 60 bodova. Uz svako pitanje iskazan je broj bodova (3 boda svako pitanje). Smatra se da su kandidati položili pisani test ako su ostvarili najmanje 50 % bodova na provedenom testiranju. S kandidatima koji na pisanom testiranju ostvare najmanje 50% ukupnog broja bodova, Povjerenstvo će provesti intervju i to samo sa prvih pet kandidata koji ostvare najveći broj bodova na pismenom testu stručnog znanja. Kandidati će biti pozvani na intervju putem maila. Povjerenstvo kroz intervju s kandidatima utvrđuje znanja, sposobnosti i vještine te interese, profesionalne ciljeve i motivaciju kandidata za rad na radnom mjestu za koje je podnio prijavu. Intervju se boduje s najviše 9 bodova na način da svaki član Povjerenstva ima pravo postavljati do tri pitanja koja se vrednuju od strane svakog člana Povjerenstva bodovima od 1 do 3.

Nakon obavljene procjene odnosno vrednovanja, Posebno povjerenstvo za procjenu i vrednovanje kandidata za zapošljavanje, utvrđuje rezultat procjene odnosno vrednovanja za svakog kandidata ,te utvrđuje rang listu od tri kandidata koji ostvare najveći broj bodova. Na temelju dostavljene rang liste kandidata, ravnatelj odlučuje kojeg će od tri najbolje rangirana kandidata predložiti Školskom odboru za zasnivanje radnog odnosa.

Prije odluke o kandidatu za kojeg se traži prethodna suglasnost školskog odbora , ravnatelj može pozvati kandidata ili kandidate na razgovor.

Pravni i drugi izvori za pripremu kandidata za procjenu odnosno vrednovanje :

-za **učitelja prirode**:

1. Statut OŠ fra Pavla Vučkovića (<http://os-frapvuckovica-sinj.skole.hr/dokumenti?dm_document_id=195&dm_det=1>)
2. Pravilnik o kriterijima za izricanje pedagoških mjera( NN br.94/2015. i 3/2017.)
3. Pravilnik o načinima, postupcima i elementima vrednovanja učenika u osnovnoj i srednjoj školi (NN br.112/2010., 82/2019.)
4. Pravilnik o tjednim i radnim obvezama učitelja i stručnih suradnika u osnovnoj školi( Narodne novine“, broj 34/14, 40/14  – ispr., 103/14 i 102/2019)
5. Odluka o donošenju kurikuluma za nastavni predmet prirode i društva za osnovne škole i gimanzije u Republici Hrvatskoj (https://narodne-novine.nn.hr/clanci/sluzbeni/2019\_01\_10\_208.html)
6. Zakon o odgoju i obrazovanju u osnovnoj i srednjoj školi NN [**87/08**](https://www.zakon.hr/cms.htm?id=66), [**86/09**](https://www.zakon.hr/cms.htm?id=67), [**92/10**](https://www.zakon.hr/cms.htm?id=68), [**105/10**](https://www.zakon.hr/cms.htm?id=69), [**90/11**](https://www.zakon.hr/cms.htm?id=70), [**5/12**](https://www.zakon.hr/cms.htm?id=71), [**16/12**](https://www.zakon.hr/cms.htm?id=72), [**86/12**](https://www.zakon.hr/cms.htm?id=73), [**126/12**](https://www.zakon.hr/cms.htm?id=182), [**94/13**](https://www.zakon.hr/cms.htm?id=480), [**152/14**](https://www.zakon.hr/cms.htm?id=1671), [**07/17**](https://www.zakon.hr/cms.htm?id=17751), [**68/18**](https://www.zakon.hr/cms.htm?id=31279), [**98/19**](https://www.zakon.hr/cms.htm?id=40815)**,64/20**)

Izrazi koji se koriste u ovoj Odluci, a koji imaju rodno značenje , bez obzira na to jesu li korišteni u muškom ili ženskom rodu obuhvaćaju na jednak način i muški i ženski rod.

Odluka o načinu i području procjene odnosno vrednovanja kandidata biti će objavljena na mrežnoj stranici Osnovne škole fra Pavla Vučkovića (poveznica : <http://os-frapvuckovica-sinj.skole.hr/>) i na Oglasnoj ploči OŠ fra Pavla Vučkovića,

Sinj, 02 srpnja.2021.godine .

POSEBNO POVJERENSTVO ZA PROCJENU I VREDNOVANJE

KANDIDATA ZA ZAPOŠLJAVANJE

Dostaviti:

1. Oglasna ploča škole i mrežna stranica škole
2. Arhiva škole